

**GUVERNUL ROMÂNIEI**

**HOTĂRÂRE**

**pentru modificarea și completarea anexei nr. 2 la Hotărârea Guvernului nr. 558/2019 privind aprobarea amplasamentului şi a declanşării procedurii de expropriere a imobilelor proprietate privată care constituie coridorul de expropriere aflat pe amplasamentul lucrării de utilitate publică de interes naţional „Modernizarea liniei de cale ferată Bucureşti Nord - Aeroport Internaţional Henri Coandă Bucureşti - Faza I: Racord c.f. la Terminalul T1, Aeroport Internaţional Henri Coandă Bucureşti”**

În temeiul art. 108 din Constituţia României, republicată, al art. 5 alin. (1), art. 8 alin (3), art. 9 alin. (8), art. 11 alin. (7) și al art. 32 alin. (3) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare

**Guvernul României adoptă prezenta hotărâre**

**Art. I** - Anexa nr. 2 la Hotărârea Guvernului nr. 558/2019 privind aprobarea amplasamentului şi a declanşării procedurii de expropriere a imobilelor proprietate privată care constituie coridorul de expropriere aflat pe amplasamentul lucrării de utilitate publică de interes naţional "Modernizarea liniei de cale ferată Bucureşti Nord - Aeroport Internaţional Henri Coandă Bucureşti - Faza I: Racord c.f. la Terminalul T1, Aeroport Internaţional Henri Coandă Bucureşti", se modifică și se completează după cum urmează:

- Pozițiile nr. crt. 14, 15, 27, 28, 43, 44, 45, 49 şi 63, se modifică și se completează, în sensul actualizării, în condițiile legii, a elementelor de identificare ale imobilelor, a titularilor de drepturi reale şi a sumelor individuale aferente despăgubirilor, în conformitate cu anexa care face parte integrantă din prezenta hotărâre.

**Art. II.** (1) Sumele individuale estimate de către expropriator, aferente despăgubirilor, în condițiile legii, pentru imobilele prevăzute la art. I, se încadrează în sumele aprobate prin Hotărârea Guvernului nr. 558/2019.

(2) Diferența dintre sumele devenite disponibile conform art. I și suma necesară justei despăgubiri pentru imobilele prevăzute la art. I, se restituie la bugetul de stat, în termen de 90 de zile de la data publicării în Monitorul Oficial al României, Partea I, a prezentei hotărâri.

**Art. III -** Ministerul Transporturilor și Infrastructurii prin Compania Naţională de Căi Ferate „C.F.R.”- S.A. rǎspunde de realitatea datelor din anexa la prezenta hotărâre, de modul de utilizare, în conformitate cu prevederile legale, a sumei alocate potrivit prevederilor prezentei hotǎrâri, precum şi de corectitudinea datelor înscrise în documentele care au stat la baza stabilirii acesteia.

**PRIM – MINISTRU**

**ION-MARCEL CIOLACU**